SET ปิดบวก 6 จุด รับปัจจัยบวกตปท. ลุ้นพรุ่งนี้ทดสอบแนวต้านถัดไป 1,690 จุด
SET ปิดบวก 6 จุด รับปัจจัยบวกตปท. ลุ้นพรุ่งนี้ทดสอบแนวต้านถัดไป 1,690 จุด โดยดัชนีปิดตลาดวันนี้ ที่ระดับ 1,679.17 จุด บวก 5.65 จุด หรือ 0.34% มูลค่าการซื้อขาย 4.66 หมื่นล้านบาท
SET ปิดบวก 6 จุด รับปัจจัยบวกตปท.ลุ้นพรุ่งนี้ทดสอบแนวต้านถัดไป 1,690 โดยดัชนีปิดที่ระดับ 1,679.17 จุด บวก 5.65 จุด หรือ 0.34% มูลค่าการซื้อขาย 4.66 หมื่นลบ.
2 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,679.17 จุด บวก 5.65 จุด หรือ 0.34% มูลค่าการซื้อขาย 4.66 หมื่นล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งตัวขึ้น โดยมีปัจจัยหนุนหลักจากสัญญาณบวกจากต่างประเทศ ในผลการประชุมคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) ที่ออกมาคงอัตราดอกเบี้ย และยังน่าจะคงอัตราดอกเบี้ยต่อเนื่องไปอีก หลังจากที่เงินเฟ้อสหรัฐฯยังอยู่ในระดับต่ำ
นอกจากนี้ การเจรจาการค้าระหว่างสหรัฐฯ และจีนก็น่าจะใกล้ได้บทสรุปแล้ว ทำให้สินทรัพย์เสี่ยงผันผวนในทางบวกเป็นส่วนใหญ่ ขณะที่เงินดอลลาร์สหรัฐฯก็เริ่มเห็นการอ่อนค่าลงบ้างด้วย ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบสลับกัน
ขณะที่แนวโน้มการลงทุนในวันพรุ่งนี้ (3 พ.ค.) นายกรภัทร กล่าวว่า ตลาดฯยังมีโอกาสปรับตัวขึ้นต่อไปได้อีก โดยมีแนวรับ 1,670 จุด ส่วนแนวต้าน 1,690-1,695 จุด
ส่วนปัจจัยที่ยังต้องติดตามเป็นการตีความสูตรการคำนวณ ส.ส.แบบบัญชีรายชื่อ (ปาร์ตี้ลิสต์) ซึ่งต่างก็รอดูความชัดเจน แต่เชื่อว่าการเมืองน่าจะเดินหน้าต่อไปได้ และน่าจะฟอร์มทีมรัฐบาลได้ด้วย พร้อมให้ติดตามการประชุมคณะกรรมการนโยบายการเงิน (กนง.) ในวันที่ 8 พ.ค.นี้
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
EA มูลค่าการซื้อขาย 2,518,060.98 ล้านบาท ปิดที่ 57.25 บาท เพิ่มขึ้น 1.50 บาท
CPF มูลค่าการซื้อขาย 2,201,631.40 ล้านบาท ปิดที่ 28.25 บาท เพิ่มขึ้น 1.00 บาท
SCC มูลค่าการซื้อขาย 1,231,052.20 ล้านบาท ปิดที่ 460.00 บาท ลดลง 2.00 บาท
AOT มูลค่าการซื้อขาย 1,209,395.55 ล้านบาท ปิดที่ 68.75 บาท เพิ่มขึ้น 0.25 บาท
PTT มูลค่าการซื้อขาย 1,183,597.78 ล้านบาท ปิดที่ 49.00 บาท เพิ่มขึ้น 0.25 บาท
ตลาดหุ้นเอเชีย
